- Hindi News
- National
- बिजली कंपनी को ठेके पर देने से बढ़ेगी गुंडागर्दी, होगा गरीबों का शोषण: कांग्रेस
बिजली कंपनी को ठेके पर देने से बढ़ेगी गुंडागर्दी, होगा गरीबों का शोषण: कांग्रेस
श्योपुर | जिला कांग्रेस कमेटी के प्रवक्ता सुजीत गर्ग ने मध्यक्षेत्र बिजली वितरण कंपनी के निजीकरण का कड़े शब्दों में विरोध किया है। उन्होंने कहा कि कंपनी का निजीकरण होना गलत है। इससे गुंडागर्दी बढ़ेगी और गरीबों का शोषण होगा। गर्ग ने प्रेस बयान में बताया कि मध्यक्षेत्र बिजली कंपनी शहरी क्षेत्र में निजीकरण करके लोगों का शोषण करने वाला कदम उठा रही है। एक तरफ कंपनी आकलित खपत के नाम पर बिल जारी कर लोगों को लूट रही है, वहीं दूसरी तरफ लूट को बढ़ावा देने के लिए उपभोक्ताओं पर निजीकरण कर निर्णय थोपा जा रहा है। उन्होंने कहा कि कंपनी का निजीकरण होने से उपभोक्ताओं का काफी शोषण होगा। निजीकरण वाली कंपनी की मनमानी बढ़ेंगी। लोगों की समस्याओं का निराकरण नहीं हो पाएगा। गर्ग ने कहा कि निजीकरण का निर्णय वापस नहीं लिया तो कांग्रेस पार्टी आंदोलन के लिए बाध्य होगी।
tgl_Latn sot_Latn hin_Deva hin_Deva hin_Deva